
Tematika világítástechnika tárgyhoz

A világítástechnika oktatásának célkitűzése, hogy az Intézetben képzett építészek birtokában legyenek a világítástechnikai alapismereteknek, képesek legyenek a tervezendő épületek világítási koncepcióját szakszerűen megalkotni és a részletes tervezéshez az információkat a szaktervező részére megadni, a szaktervezővel a világítás vonatkozásában az alapismeretek birtokában tárgyalni.

A tárgy keretében az első órákon a cél a lexikális ismeretek elsajátítása, miközben minden elméleti paraméterhez gyakorlati példák kerülnek bemutatásra, érzékeltetve az érintet paraméter jelentőségét.  

A világítással kapcsolatos paraméterek megismerését látásfiziológiai ismeretek elsajátítása előzi meg. A hallgatók a látásfiziológiai ismeretek elsajátítás révén képessé válnak arra, hogy tudatosan olyan világítási koncepciókat alkossanak meg, amely biztosítja a jó közérzetet, lehetővé teszi a hatékony munkavégzést, balesetmentes közlekedést, a belső terekben kiszolgálja az abban tevékenykedő ember látási feladatát.

A hallgatók megismerkednek a mesterséges világítás eszközeivel, elsősorban azoknak a jó fényviszonyokat befolyásoló paramétereivel. Cél, hogy a hallgatók az eszközök kiválasztásában a tárgyak formai megjelenésén túl a világítási paraméterek meghatározásához is döntésképes pozícióba kerüljenek.

A természetes világítással kapcsolatos alapvető ismereteken túl a hallgatók megismerik azokat a lehetőségeket, amelyekkel a természetes világítás hatékonyabban érvényesül a belső terekben. A természetes világítás hatékony használatának energetikai hatása mellett kitekintést nyernek a mesterséges világítás üzemeltetésében rejlő energiatakarékossági lehetőségekre is. 

A tárgy részletesebb tartalma az alábbi kérdések köré csoportosul:
· Mi a fény, milyen hatással van az emberre?

· Mit látunk? Ennek ismeretében mire kell figyelmet fordítani a világítás kialakítása során?

· Mik a világítással kapcsolatos mennyiségi paraméterek?

· Mi a színhőmérséklet, mi a gyakorlati jelentősége a világítás kialakításánál? 
             A világítási rendszer melyik eleme befolyásolja ezt a paramétert?

· Mi a színvisszaadás, mi a gyakorlati jelentősége a világítás kialakításánál? 
      A világítási rendszer melyik eleme befolyásolja ezt a paramétert?

· Milyen fényforrások használatosak beltéri világításhoz? 

· Milyen módszerrel tervezhető a világítás mennyiségi értelemben? 

· Mik a legfontosabb tudnivalók a belsőtéri világítási szabványról?

· Milyen adatok fontosak a design-on kívül a lámpatestek kiválasztásánál?

· Mi a természetes világítási tényező? Milyen építészeti elemektől függ, milyen módon növelhető?

· Milyen módszerekkel növelhető a belső terek ellátottsága természetes világítással, milyen módszerekkel csökkenthető a mesterséges világítás energia felhasználása?

· Melyek a világítással kapcsolatos legfontosabb minőségi követelmények?

gyakorlati feladat:

Dolgozza ki egy korábbi, vagy aktuális tervezési feladatához a világítási koncepciót. 
vizsga:

szóbeli (fenti kérdésekkel)
irodalom:

németül: https://www.licht.de/de/service/publikationen-und-downloads/heftreihe-lichtwissen/
angolul:  https://www.licht.de/en/service/publications-and-downloads/

